 Generate an article for the following headline: 2023 Election: Seyi Makinde ní ẹni tí ọjọ orí rẹ bá ti ju àádọrin ọdún lọ, kò yẹ ní Ààrẹ Nàìjíríà : Gómìnà ìpínlẹ Oyo, Seyi Makinde tí ṣèkìlọ fún àwọn ọmọ orílẹ èdè Nàìjíríà láti má dìbò fún ẹni tí ọjọ orí rẹ bá ti ju àádọrin ọdún lọ gẹgẹ bí Ààrẹ lọdún 2023. Makinde tó ṣíṣọ lójú eégún ọrọ lọjọ Ìṣẹgun ní ìlú Ibadan, ìpínlẹ Oyo ní dípò yíyan awọn bàbabàbá gẹgẹ bí Ààrẹ, ó sàn láti wá ọdọ langba láti tukọ orílẹ èdè Nàìjíríà lọdún 2023. Makinde sọrọ yìí níbi ayẹyẹ ọjọ ìbí ọdún márùndínláàdọrin Ààrẹ ẹgbẹ ọmọlẹyìn Kírísítẹẹnì CAN, Ẹni ọwọ Samson Ayokunle àti ìfilọlẹ ilé ìjọ. Gomina Seyi Makinde, tó jẹ ọmọ ẹgbẹ òṣèlú PDP, ti wá rọ àwọn ọmọ orílẹ èdè yìí láti la ojú wọn sílẹ dáadáa lọdún 2023 lórí ẹni tí wọn ó yàn gẹgẹ bí Ààrẹ. Ó ní orílẹ èdè Nàìjíríà nílò ẹni tí ó sán-an-gun láti ṣe Ààrẹ, fún ìdí èyí kí àwọn ọmọ Nàìjíríà dìbò fún ọdọ. A ti ri àwọn àgbàlagbà tí ọjọ orí wọn ti tó ọdún 75 sí 78 tí wọn ṣì ń gbèrò láti ṣe Ààrẹ orílẹ èdè Nàìjíríà. A ti wà lásìkò ètò òṣèlú, ohun tí mo lè sọ ni pé a nílò láti kíyèsára lórí àwọn tí a ó yàn sípò, kí a yan àwọn tí ó ní eegun láti sin ìlú. Gómìnà ìpínlẹ Eko tẹlẹ rí, Bola Ahmed Tinubu ti fi èròńgbà rẹ hàn láti díje sípò Ààrẹ lábẹ àsíá ẹgbẹ òṣèlú APC. Ọpọ eeyan lo si n ni Tinubu ti le ni ẹni aadọrin ọdun, ta ba wo ipo ti ara rẹ wa, to si ti ni awọn ọmọ-ọmọ nile aye. Amọ gẹgẹ bi akọsilẹ ti Tinubu kede, o ni ẹni ọdun mejidinniaadọrin si ni oun bayii. Bákan náà ni igbákejì Ààrẹ orílẹ èdè yìí tẹlẹ rí, Abubakar Atiku náà ti kéde èròńgbà rẹ láti díje sípò Ààrẹ lábẹ àsíá ẹgbẹ òṣèlú PDP. Amọ akọsilẹ jọ ori tiẹ fihan pe o ti le ni ẹni aadọrin ọdun, to si ti ni ọpọ ọmọ-ọmọ. 